Kent Andersen

Kent Øystein Andersen (født 1962 i Drammen) er en norsk forfatter, skribent og tidligere lokalpolitiker (Demokratene og FrP).

Han er fast bidragsyter på nettstedet Document.no og skriver kommentarartikler fra et nasjonalkonservativt og innvandringskritisk ståsted. Han fikk blant annet stor oppmerksomhet for «Drøm fra Disneyland»-kronikken, som han skrev i 2010 sammen med partikollega Christian Tybring-Gjedde. Andersen har også forfattet to krimromaner: Nakenape fra 2015 og Skytsdjevelen fra 2019.

Bakgrunn og arbeid
Kent Andersen vokste opp i Våler i Østfold, på Andenes i Nordland  og Hønefoss og Haugsbygda i Buskerud. Han har arbeidet flere år i industrien, som vekter og som budbilsjåfør for Tiny Budbiler.

Andersen er utdannet tekstforfatter for reklamebransjen fra Westerdals Reklameskole.

 Skribent og forfatter 
Andersen har skrevet flere noveller for A-magasinet, Vi Menn og andre magasiner på 1990-tallet.  Han har også publisert ikke-politiske kronikker som «Fra Gud til Forbruk» I Aftenposten i mai 2009.

Boken Nakenape kom ut på Fair Forlag i 2015. Boken er en thriller med et underliggende filosofisk og miljøbasert budskap og handler om mennesket som mister kontroll, men alltid forsøker å tilpasse seg til omstendighetene.Klassekampen 19. september 2015, s. 49

 Politikk 
Andersen var frem til 14. mai 2022 medlem av Demokratene, etter å ha meldt overgang fra Fremskrittspartiet i desember 2020. Han har i ulike sammenhenger uttalt seg kritisk til menneskeskapte klimaendringer.

Han har foreslått å gjøre Heimevernet om til et organisert borgervern i form av en halvmilitær politistyrke rettet blant annet mot det han mener er muslimske enklaver i Norge.

Andersen meldte seg i mai 2022 ut av Demokratene etter et mislykket forsøk på å bli partileder. Vidar Kleppe og Makvan Kasheikal støttet Geir Ugland Jacobsen. 

 Ytringer og debatt 
Andersen ble første kjent gjennom kronikken «Dette er Frp-koden» i Aftenposten 21. august 2007. Han har siden fulgt opp med flere andre kronikker, deriblant «Drøm fra Disneyland» skrevet sammen med Christian Tybring-Gjedde i Aftenposten i august 2010, og oppfølgeren «Stø kurs mot Disneyland» i september 2010.

Etter terrorangrepene i Norge 22. juli 2011 uttalte Andersen at han delte flere synspunkter med Anders Behring Breivik, særlig kritikken av Arbeiderpartiet, men tok avstand fra Breiviks handlinger.Skammer meg ikke. Dagbladet, 12. August 2011

 Musiker 
Andersen var tidligere sanger og rytmegitarist i partybandet Loose Item Harness.  Bandet leverte bidrag til Melodi Grand Prix i 2016, men ble refusert av juryen. Han er også bassist og korist i bluesbandet Just Another Blues Band siden 1995 og spiller i en viseduo med gitaristen Pål Risvang.  

 Bibliografi 
 2015: Nakenape, Fair Forlag .
 2017: Godhetens tanketomme ondskap, Document Forlag 
 2019: Skytsdjevelen, Fair Forlag 
 2020: Klima antiklimaks, Document Forlag 

 Referanser 

 Eksterne lenker 


  Drøm fra Disneyland

Kategori:Norske forfattere
Kategori:FrP-politikere i Oslo
Kategori:Demokratene-politikere
Kategori:Personer fra Drammen kommune